
UZNESENIE VLÁDY SLOVENSKEJ REPUBLIKY

č. 29
z 11. januára 2017
k Návrhu na uzavretie Zmluvy medzi Slovenskou republikou a Japonskom o sociálnom zabezpečení
	Číslo materiálu:
	912/2017

	Predkladateľ:
	minister práce, sociálnych vecí a rodiny 


Vláda
A. súhlasí
A.1. s uzavretím Zmluvy medzi Slovenskou republikou a Japonskom o sociálnom zabezpečení (ďalej len „zmluva“),
A.2. s tým, že jej zmluva nebude po podpise znovu predložená;

B. odporúča 

prezidentovi SR

B.1. podpísať zmluvu, alebo splnomocniť ministra práce, sociálnych vecí a rodiny a ako alternátov ministra zahraničných vecí a európskych záležitostí, štátneho tajomníka Ministerstva práce, sociálnych vecí a rodiny SR alebo veľvyslanca SR v Japonsku na podpis zmluvy s výhradou ratifikácie,

B.2. ratifikovať zmluvu po vyslovení súhlasu Národnou radou SR,
Národnej rade SR

B.3. vysloviť súhlas so zmluvou a rozhodnúť, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi;

C. poveruje

predsedu vlády 

C.1. predložiť zmluvu po jej podpise Národnej rade SR na vyslovenie súhlasu so zmluvou a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi,
ministra práce, sociálnych vecí a rodiny 

C.2. odôvodniť návrh na vyslovenie súhlasu v Národnej rade SR;

D. ukladá 

ministrovi práce, sociálnych vecí a rodiny 

D.1. požiadať ministra zahraničných vecí a európskych záležitostí vykonať príslušné opatrenia spojené s nadobudnutím platnosti zmluvy,

D.2. požiadať ministra zahraničných vecí a európskych záležitostí zabezpečiť vyhlásenie zmluvy v Zbierke zákonov Slovenskej republiky.

Vykonajú:
predseda vlády

minister zahraničných vecí a európskych záležitostí

minister práce, sociálnych vecí a rodiny

Na vedomie:
prezident SR
predseda Národnej rady SR

